Ako a aký gainer vybrať?
Pri výbere gaineru sa zamerajte hlavne na zloženie. Ide predovšetkým o obsah komplexných sacharidov a kvalitných bielkovín, ktorých zdroj by mal ideálne obsahovať všetky esenciálne aminokyseliny (tie, ktoré si telo nedokáže samo vyrobiť). Nenechajte sa zlákať nízkou cenou, ak si nie ste istí, zakúpte najskôr vzorky. Dbajte tiež na chuťové vlastnosti a množstvo gaineru v balení, mesačná spotreba totiž môže dosiahnuť aj 5 kilogramov.
Etiketa gaineru vám prezradí všetko o jeho zložení. Zásadné pre vás budú predovšetkým informácie o celkovom množstve sacharidov a bielkovín a použitých zdrojoch. Ďalej sa zaujímajte o obsah tukov s dôrazom na obsah cholesterolu. Všímajte si, či gainer obsahuje aj iné látky, napríklad vitamíny, minerály, probiotiká či tráviace enzýmy pre lepšiu stráviteľnosť. A naopak, snažte sa vyhnúť produktom s obsahom sladidiel a potravinárskych prísad.